《过雨顶山》
宋代·袁说友

直上风顶山，如接天上主。
环观千里内，此山峙为主。
循披下山脊，翠石满原膴。
巉岩巧雕刻，诡特效蟠舞。
青苍高一色，磊块千万数。
光腻细泼油，滋腴润经雨。
攒太石林居，绵地三茅宇。
大湖石可并，灵壁磬同取。
少却俄回首，一洞视须俯。
崖深拱四壁，下蛰蛟龙虎。
梯蹑不可下，蹲望深可怖。
但觉拂衣尘，微风洞门鼓。
太息天地间，纷纷诧奇睹。
云收树阴转，山净川华吐。
长吟笔力穷，小憩去程阻。

作者简介：（1140—1204）建宁建安人，流寓湖州，字起严，号东塘居士。孝宗隆兴元年进士。授溧阳主簿。历知池州、衢州、平江府，入为吏部尚书兼侍读。宁宗嘉泰三年，同知枢密院，进参知政事。罢以资政殿学士知镇江府。奉祠致仕。学问淹博，其疏奏多切时弊，诗文格调清新。任四川安抚使时，尝命属官辑蜀中诗文为《成都文类》。有《东塘集》。